পূর্ব নির্ধারিত কর্মসূচি অনুযায়ী শত শত ব্যবসায়ী দোকান-পাট বন্ধ রেখে বিক্ষোভ মিছিল করেন। তারা দুপুর ১২টা থেকে ১টা পর্যন্ত এক ঘণ্টা মানববন্ধন করেন। এ সময় বাহাদুর শাহ রোড হয়ে লালকুঠি পর্যন্ত প্রায় দুই কিলোমিটার রাস্তায় কয়েকশ দোকান-পাট বন্ধ রাখেন ব্যবসায়ীরা। এক সপ্তাহের মধ্যে স্থানীয় চিহ্নিত সন্ত্রাসী ও চাঁদাবাজদের গ্রেফতার করে ব্যবসায়ীদের নিরাপত্তা দেয়ার জন্য প্রশাসনের প্রতি দাবি জানান ব্যবসায়ীরা। আর তা না হলে পুরনো ঢাকার সব ব্যবসায়ীকে নিয়ে বৃহত্তর ঐক্য ফোরাম গঠন  করে নতুন কর্মসূচি ঘোষণা করা হবে বলে জানান তারা। মানববন্ধন শেষে এক সমাবেশে বক্তব্য রাখেন সংগঠনের সাধারণ সম্পাদক মো. আসলাম, সিনিয়র সহ-সভাপতি আলহাজ আনোয়ার হোসেন, আবুল কাশেম মাঝি ও মুজাহিদ।